Lav et referat af nedenstående tekst:

Tekst:
Det skal være vanskeligere for værtshusbøller at vende tilbage til en bar eller natklub, hvor de tidligere har lavet ballade og fået det røde kort. Det mener justitsminister Lars Barfoed (K), der har strikket et nyt sæt regler sammen, så restauratører nu lovligt hurtigt kan tjekke, om en gæst i døren tidligere har fået et forbud mod at være det pågældende sted. - Med de nye regler får diskoteker og natklubber lettere adgang til oplysninger om personer, der er omfattet af restaurationsforbud, siger justitsministeren i en pressemeddelelse. Bar- og natklubejerne får blandt andet mulighed for at oprette et fælles privat register over de personer, der har forbud mod at vise sig på en given restauration. Justitsministeren kalder registret et "bølleregister" og forklarer, at det fungerer sådan, at en tilmeldt restauratør kan slå op i registret og på den måde "blive advaret om, at en person er meddelt restaurationsforbud." Det er politiet, der beslutter, om en værtshusbølles forseelse er grov nok til, at han eller hun skal i registret. Det nye tiltag skal altså ikke forveksles med den enkelte natklubs eventuelle private liste over uønskede personer. De nye regler træder i kraft 1. juli.

Referat:
Nye regler gør det nu muligt for restauratørbranchen at få oplysninger om bortviste bøller i nattelivet.